Държавен вестник, бр. 66, 2019 г., стр. 175

БРОЙ  66	
Д Ъ Р Ж А В Е Н  В Е С Т Н И К 	
СТР.  175  
НЕОФИЦИАЛЕН РАЗДЕЛ
ДЪРЖАВНИ ВЕДОМСТВА,
УЧРЕЖДЕНИЯ И ОБЩИНИ
МИНИСТЕРСТВО 
НА ТРУДА И СОЦИАЛНАТА 
ПОЛИТИКА
ЗАПОВЕД № РД-01-544 
от 14 август 2019 г.
На основание чл. 25, ал. 4 от Закона за ад-
министрацията във връзка с чл. 48, ал. 3 от 
Правилника за прилагане на Закона за хората с 
увреждания утвърждавам Национална програма 
за достъпна жилищна среда и лична мобилност 
по чл. 56, ал. 1 от Закона за хората с увреждания.
Контрола по изпълнението на настоящата за-
повед възлагам на ресорния заместник-министър.
Настоящата заповед да се доведе до знани-
ето на изпълнителния директор на Агенцията 
за социално подпомагане и на изпълнителния 
директор на Агенцията за хората с увреждания 
за сведение и изпълнение.
Заповедта и Националната програма да се 
публикуват на интернет страниците на Ми-
нистерството на труда и социалната политика, 
Агенцията за социално подпомагане и Агенцията 
за хората с увреждания.
За министър:  
Л. Лазаров
НАЦИОНАЛНА ПРОГРАМА
за достъпна жилищна среда и лична мобилност
Ч А С Т  П Ъ Р В А
ОБЩИ ПОЛОЖЕНИЯ, ЦЕЛИ И КОМПО-
НЕНТИ НА НАЦИОНАЛНАТА ПРОГРАМА ЗА 
ДОСТЪПНА ЖИЛИЩНА СРЕДА И ЛИЧНА 
МОБИЛНОСТ 
Чл. 1. (1) С Националната програма за 
достъпна жилищна среда и лична мобилност 
(програмата) се уреждат условията и редът за 
кандидатстване, разглеждане, оценяване, класи-
ране и одобряване на проектните предложения 
на кандидатите, обект на програмата, както и 
механизмите за сключване на договори за изпъл-
нение, финансиране и отчитане на изпълнените 
дейности по тях и за контрол върху разходването 
на одобрените бюджетни средства.
(2) Програмата се прилага на територията на 
всички общини в Република България.
(3) Изпълнението на програмата се осъщест-
вява на проектен принцип.
(4) Програмата се реализира ежегодно със 
средства от държавния бюджет в рамките на 
одобрените бюджетни средства за съответната 
година.
(5) Средствата по програмата се предоставят 
за финансиране на дейностите по чл. 48, ал. 1 от 
ППЗХУ при условие, че същите не са финанси-
рани със средства от европейските структурни 
и инвестиционни фондове или с други публични 
средства.
(6) Изпълнението на програмата се контролира 
от министъра на труда и социалната политика 
или от оправомощено от него лице.
Чл. 2. (1) Основната цел на програмата е 
изграждане на достъпна среда в съществуващи 
жилищни сгради и прилежащите им пространства 
за хора с увреждания и осигуряване на лична 
мобилност за тяхното социално приобщаване, 
като се отчитат и специфичните им потребности.
(2) Непосредствените цели на програмата 
включват:
– повишаване степента на информираност на 
обществото за възможностите за разрешаване 
на проблемите, свързани с липсата на достъпна 
жилищна среда за хората с увреждания, промя-
на на обществените нагласи и премахване на 
съществуващите стереотипи;
– насърчаване реализирането на дейности по 
осигуряване на личната мобилност и по изграж-
дане на достъпна среда за хората с увреждания;
– предоставяне на възможност за финансиране 
на дейности за изграждане на достъпна среда на 
хората с увреждания в съществуващи жилищни 
сгради и прилежащите им пространства;
– предоставяне на възможност за финанси-
ране на дейности, необходими за осигуряване 
на личната мобилност на хората с увреждания;
– сътрудничество на всички нива при реали-
зацията на програмата;
– създаване на условия за независим живот 
за хората, обект на програмата.
Чл. 3. (1) Програмата се реализира в два 
компонента, както следва:
1. Компонент 1 „Достъпна жилищна среда“ – за 
финансиране изпълнението на инвестиционни 
проекти за изграждане на достъпна среда в съ-
ществуващи жилищни сгради и прилежащите 
им пространства, която се ползва безвъзмездно 
и по нестопански начин;
2. Компонент 2 „Лична мобилност“ – за прис-
пособяване на лично моторно превозно средство, 
необходимо за осигуряване на личната мобилност 
на човек с трайно увреждане.
(2) Човек с трайно увреждане може да канди-
датства в рамките на годината и по двата ком-
понента по ал. 1, но поотделно – с две отделни 
заявления.
Чл. 4. (1) Дейностите по реализиране на 
програмата за постигане на целите по чл. 2 се 
подпомагат от Агенцията за хората с увреждания, 
Агенцията за социално подпомагане, органите 
на местно самоуправление и организациите на 
и за хората с увреждания.